Príloha č. 1 k Výzve na predloženie ponuky – prieskum trhu – Opis predmetu zákazky

Opis predmetu zákazky

Identifikácia verejného obstarávateľa:
Úradný názov:   Mesto Košice
Poštová adresa: Trieda SNP 48/A, 040 11 Košice
Štatutárny orgán: MUDr. Richard Raši, PhD., MPH, primátor
IČO: 00691135,
DIČ: 2021186904

1. Názov zákazky:
Projektová dokumentácia stavby: Košice, zastávka MHD Prešovská – Vo výmoli

2. Opis predmetu zákazky: poskytnutie služby – vypracovanie projektovej dokumentácie stavby: Košice, zastávka MHD Prešovská – Vo výmoli; požadované umiestnenie zastávky MHD podľa priloženej sitácie. 

2.1. Súčasťou predmetu zákazky je:
2.1.1. geodetické zameranie – vyhotovenie polohopisu a výškopisu ako podkladov pre vypracovanie projektovej dokumentácie stavby,
2.1.2. vypracovanie zjednodušenej projektovej dokumentácie pre povolenie a realizáciu stavby v rozsahu podľa zákona č. 50/1976 Zb. (stavebný zákon) v znení neskorších predpisov a vyhlášky č. 453/2000 Z.z., ktorou sa vykonávajú niektoré ustanovenia stavebného zákona (primerane k predmetu požiadavky) - sprievodná správa, technická správa, výkresová časť, výkaz výmer a rozpočet stavby vo formáte Microsoft Excel,
2.1.3. vyhotovenie geodetických podkladov pre určenie záberu pozemkov a vlastníckych vzťahov – geometrický plán pre majetkoprávne vysporiadanie pozemkov overený Správou katastra Košice.

2.2. Predmetom riešenia projektovej dokumentácie stavby je:
- nástupná plocha; rozmery cca 20x2 m 
- plocha pre prístrešok MHD; rozmery prístrešku MHD 1,58x4,28 m 
- preložka/ochrana dotknutých inžinierskych sietí (Slovak Telekom, a.s., VSD a.s.) 
- oporný múr
- spätná úprava plôch - zelene

2.3. Požadovaný počet vyhotovení:
- geodetické zameranie – 2x v tlačenej forme a 1x na CD nosiči,
- projektová dokumentácia stavby 6x v tlačenej forme, 2x na CD nosiči vo formáte .DGN;   
   výkaz výmer a rozpočet vo formáte Microsoft Excel,
- geometrický plán – 3x v tlačenej forme

3. Technické požiadavky:
3.1. Projektová dokumentácia bude vypracovaná v zmysle platných legislatívnych predpisov a platných technických noriem osobami s príslušnou odbornou spôsobilosťou v zmysle zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo ekvivalent.
3.2. Pri návrhu riešenia požadujeme dodržať záväzné  právne  predpisy a nariadenia, všeobecné technické podmienky na výstavbu a uskutočňovanie stavieb, predpisy a nariadenia týkajúce sa bezpečnosti práce a technických zariadení pri stavebných prácach, ochrany zdravia osôb na stavenisku, slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi úradmi pre normalizáciu resp. národné technické osvedčenia alebo špecifikácie alebo im ekvivalentné, VZN mesta Košice a pod. súvisiace.

4. Ďalšie informácie:
4.1. Navrhovaná ponuková cena za poskytnutie predmetu zákazky musí byť stanovená podľa zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov. V tejto cene musia byť započítané všetky náklady súvisiace s predmetom zákazky.
Navrhovanú ponukovú cenu, v ktorej musia byť započítané všetky náklady súvisiace s poskytovanou službou, v časti „Kritériá“ výzvy na predloženie ponuky uchádzač uvedie  nasledovne:
1. Cena celkom s DPH
a zároveň uvedie samostatne aj cenu za geodetické zameranie (vyhotovenie polohopisu a výškopisu) a vypracovanie projektovej dokumentácie pre povolenie a realizáciu stavby (t.j. pol.: 2.1.1. + 2.1.2.) a cenu za geodetické podklady – vyhotovenie geometrického plánu s overením na Správe katastra Košice (t.j. pol. 2.1.3.):
1.1. Cena za geodetické zameranie a projektovú dokumentáciu v € s DPH
1.2. Cena za geodetické podklady v € s DPH
4.2. Kritérium vyhodnotenia ponúk: najnižšia cena za predmet zákazky celkom vyjadrená v eurách s DPH (cena celkom s DPH). Úspešným uchádzačom bude uchádzač s najnižšou ponukovou cenou celkom s DPH za predmet zákazky.
4.3. Na predmet zákazky nebude poskytnutý preddavok ani záloha. Lehota splatnosti faktúry je min. 30 dní od jej doručenia. Za dátum úhrady sa bude považovať dátum odpísania finančných prostriedkov z účtu verejného obstarávateľa. Faktúra bude vystavená na adresu: Mesto Košice, číslo referátu AC140, Trieda SNP 48/A, 040 11 Košice, a bude obsahovať náležitosti daňového dokladu a tieto údaje: označenie diela, označenie povinnej a oprávnenej osoby, adresu, sídlo, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu bez DPH, DPH, celkovú sumu vrátane DPH, rozpis už fakturovaných čiastok, pečiatku a podpis oprávnenej osoby. V prípade, že faktúra nebude obsahovať uvedené náležitosti, bude vrátená na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry.
4.4. V prípade ak sa v priebehu spracovania projektovej dokumentácie ukáže nepotrebnosť vyhotovenia geodetických podkladov (geometrického plánu – pol. č. 2.1.3.), tento nebude spracovateľ projektovej dokumentácie (úspešný uchádzač) vyhotovovať a bude predmetom odpočtu z ceny celkom s DPH. Podkladom pre vystavenie faktúry bude podpísaný doklad o odovzdaní a prevzatí skutočne vykonaného plnenia.
4.5. Doklad o oprávnení poskytovať službu doručí úspešný uchádzač do troch pracovných dní odo dňa doručenia oznámenia o výsledku vyhodnotenia ponúk.
4.6. Výsledkom postupu verejného obstarávania bude objednávka, ktorá bude vystavená úspešnému uchádzačovi.
4.7. Informácie poskytnuté v rámci prieskumu trhu budú slúžiť len pre potreby prieskumu trhu, pričom z poskytnutých informácií nevyplývajú pre oslovené subjekty žiadne práva a povinnosti  podľa ustanovení zákona o verejnom obstarávaní, na základe ktorých by sa bolo možné domáhať uzatvorenia zmluvného vzťahu  na uvedený predmet zákazky.